《幽怀十二首 其四》
宋代·冯山

李渤隐嵩高，愈退名愈重。区区水南北，一呼辄为用。

沽激本同辙，出处或异动。善闭不可窥，少室有馀颂。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。